Аԥсны Адәныҟатәи аусқәа рминистрраҿы имҩаԥысит аминистр Даур Ақаҩбеи Еидҵоу амилаҭқәа реилазаара арегионалтә ҳәаақәҵаҩ Нильс Скотт реиԥылара.
Аиԥылара иалахәын Адәныҟатәи аусқәа рминистр ицхырааҩ Гьаргь Думаа, жәларбжьаратәи аиҿкаарақәа рнырразы адепартамент аиҳабы Артур Гагәылиа, Аԥсны иҟоу ПРООН апрограмматә офис ахада Куртмолл Абдулганиев, ООН аҿиара Апрограмма еснагьтәи акоординатор Анн-Софи Хеллгрен.
Аиԥылараҿы ирзааҭгылеит Аԥсны иҟоу аилазаара ахаҭарнакрақәа русура ахырхарҭа хадақәа. Нильс Скотт иазгәеиҭеит Едҵоу амилаҭқәа реилазаара ахаҭарнакрақәа русура Аԥсны Адәныҟатәи аусқәа рминистрра иадыруа, иҳәаақәнаҵо ишымҩаԥгалатәу. Дырзааҭгылеит ПРООН Аԥсны аҵакырадгьыл аҟны имҩаԥнаго апроектқәеи 2017 шықәса рзы иазыԥхьагәаҭаны иҟоу апроектқәеи. Аиԥылараҿы иазааҭгылеит иара убас наҟ-ааҟгьы аинтерес ззеицрыманы иҟоу азҵаарақәа ргуманитартә аспект.
Аԥсны иҟоу ПРООН апрограмматә офис ахада Куртмолл Абдулганиев иҳәеит Аԥсны иҟоу ПРООН апрограмматә офис аиҳабы ихьӡала иахьа аҵыхәтәантәи акәны дшырԥыло. Иара ҭабуп ҳәа ахиҳәааит аминистрра имҩаԥнагоз аусуразы. ПРООН аофис ахада ҿыц Аԥсныҟа даараны дыҟоуп 2017 шықәса анҵәамҭазы.
Аиԥылара иалахәын Адәныҟатәи аусқәа рминистр ицхырааҩ Гьаргь Думаа, жәларбжьаратәи аиҿкаарақәа рнырразы адепартамент аиҳабы Артур Гагәылиа, Аԥсны иҟоу ПРООН апрограмматә офис ахада Куртмолл Абдулганиев, ООН аҿиара Апрограмма еснагьтәи акоординатор Анн-Софи Хеллгрен.
Аиԥылараҿы ирзааҭгылеит Аԥсны иҟоу аилазаара ахаҭарнакрақәа русура ахырхарҭа хадақәа. Нильс Скотт иазгәеиҭеит Едҵоу амилаҭқәа реилазаара ахаҭарнакрақәа русура Аԥсны Адәныҟатәи аусқәа рминистрра иадыруа, иҳәаақәнаҵо ишымҩаԥгалатәу. Дырзааҭгылеит ПРООН Аԥсны аҵакырадгьыл аҟны имҩаԥнаго апроектқәеи 2017 шықәса рзы иазыԥхьагәаҭаны иҟоу апроектқәеи. Аиԥылараҿы иазааҭгылеит иара убас наҟ-ааҟгьы аинтерес ззеицрыманы иҟоу азҵаарақәа ргуманитартә аспект.
Аԥсны иҟоу ПРООН апрограмматә офис ахада Куртмолл Абдулганиев иҳәеит Аԥсны иҟоу ПРООН апрограмматә офис аиҳабы ихьӡала иахьа аҵыхәтәантәи акәны дшырԥыло. Иара ҭабуп ҳәа ахиҳәааит аминистрра имҩаԥнагоз аусуразы. ПРООН аофис ахада ҿыц Аԥсныҟа даараны дыҟоуп 2017 шықәса анҵәамҭазы.